EkBass/fiwiki-20250220-pages-articles huggingface dataset:
Myrskyn poika (vuoden 1976 elokuva)

Myrskyn poika (Storm Boy) on Henri Safranin ohjaama australialainen nuortenelokuva vuodelta 1976. Colin Thielen samannimiseen lastenkirjaan (suom. Myrskyn poika, Otava 1979) perustuva tarina kertoo Australian autiolla rannikolla isänsä kanssa elävästä pojasta ja tämän kesystä pelikaanista. Vuoden parhaan elokuvan AACTA-palkinnon kotimaassaan saanut Myrskyn poika oli myös kansainvälinen menestys. Se sai kolme vuotta maailmanensi-iltansa jälkeen Suomessa katsojia elokuvakerhoissa, joissa se oli näytäntökaudella 1979–1980 viidenneksi eniten esityksiä saanut elokuva.Esitetyimmät kerhoelokuvat 1979–80, Projektio 4/1980 s. 28. Myrskyn poika oli ensimmäinen Ylen Koulutelevision ohjelmistossa nähty pitkä näytelmäelokuva joulukuussa 1980. ==Juoni== Kymmenvuotias Mike asuu erakkomaisen isänsä Tomin kanssa rannan yksinäisessä pikkumökissä lähellä luonnonsuojelualuetta. Tom ystävystyy alkuperäisväestöön kuuluvan nuoren miehen kanssa, joka asuu laittomasti suojelualueella. Pelikaaneja metsästävät salametsästäjät jättävät poikueen orvoiksi, ja Mike alkaa huolehtia yhdestä poikasesta, herra Percivalista. Maailmasta kiinnostunut Mike hakeutuu läheiseen kouluun isänsä tietämättä, ja herra Percival auttaa merihätään joutunutta kalastajavenettä.Ashton, David: And The Winner Is… Storm Boy (1977), The Outland Institute. Viitattu 13.8.2017. == Arvioita == Helsingin Sanomien Mikael Fränti kirjoitti elokuvan tv-esityksen alla joulukuussa 1980 Myrskyn pojan olevan ”laadukas, antava ja sisällöllisesti rikas koko perheen elokuva”. Yhteiskuntaan ja koulutukseen liittyvien teemojen lisäksi elokuva puhuu hänestä runollisen vakuuttavasti myös ympäristönsuojelusta. Uuden Suomen ja Iltalehden yhteisessä videoliitteessä syksyllä 1984 Aune Kämäräinen luonnehti Myrskyn poikaa viisaaksi koko perheen elokuvaksi, joka käy läpi nuoren pojan kehityskaudej, kokemukset luonnon parissa ja itsenäistymisen ensi askeleet. ==Jatko-osa ja uusintaversio== Myrskyn pojan nimiroolin esittäjä Greg Rowe oli pääosassa myös vuonna 1978 ensi-iltansa saaneessa, osin samojen tekijöiden tekemässä elokuvassa Blue Fin, jota on Suomessa esitetty nimillä Meren raivo, Kalastajapojan seikkailu ja Taistelu merta vastaan. Myrskyn pojasta tuli huhtikuussa 2019 ensi-iltaan uudelleenfilmatisointi, jonka aikuispääosia esittävät Geoffrey Rush ja Jai Courtney.Rimmer, Michelle: Geoffrey Rush to star in 'Storm Boy' remake, SBS 26.7.2017. Viitattu 13.8.2017. ==Lähteet== ==Aiheesta muualla== * * Luokka:Vuoden 1976 australialaiset elokuvat Luokka:Australialaiset romaaneihin perustuvat elokuvat Luokka:Nuortenelokuvat Luokka:Elokuvat kalastuksesta
Jääkiekon Suomen Cup 2017

Jääkiekon Suomen Cup 2017 oli ensimmäinen Suomen Cup vuoden 1971 jälkeen ja siinä pelasivat kaikki Mestiksen joukkueet sekä osa Suomi-sarjan ja II- divisioonan joukkueista. ==Joukkueet== Mestis *Espoo United *Hermes *IPK *Jokipojat *Ketterä *KeuPa HT *K-Vantaa *LeKi *Peliitat *RoKi *SaPKo *TUTO Hockey Suomi-sarja *AIK/Laser HT *D-Kiekko *FPS *Haukat *HCIK *Hunters *JHT *KHT *KOOVEE *Muik Hockey *Pyry *Riemu *S-Kiekko *Titaanit *VG-62 Suomi-sarjan joukkueista ainoastaan Hokki ei osallistu Suomen Cupiin. II-divisioona *APV *Chiefs *GrIFK *HAKI *HC Giants *HCK Salamat *IKK *K-Ahma *Kiekkohait *Kiekkokopla *Kiekko-Veljet *KJT M *KuKi *LL-89 *LLuja *PEPO *Pyry AK *RaaheK *TIHC *Uplakers *Viikingit *Virkiä *Warkis *Wolf *YJK KJT ja NasKi ilmoittautuivat myös, mutta jäivät myöhemmin pois. ==Ottelut== ===1. kierros=== ===2. kierros=== ===Neljännesvälierät=== ===Puolivälierät=== ===Välierät=== ===Loppuottelu=== ==Lähteet== Luokka:Jääkiekon Suomen Cup Luokka:Jääkiekkosarjojen kausi 2017–2018
Sorvasto

Sorvasto on pieni järvi Salon kaupungin Kiskossa Kiskontien varrella Pataojan valuma-alueella Kiskonjoen–Perniönjoen vesistössä. Sen pinta-ala on 5,51 hehtaaria ja rantaviivan pituus 1,31 kilometriä.Sorvasto, Järviwiki ==Lähteet== Luokka:Kiskon järvet‎ Luokka:Kurkelanjoen alue
Myrskyn poika

Myrskyn poika voi tarkoittaa: *Myrskyn poika eli Rohkeuden koulu, neuvostoliittolainen elokuva vuodelta 1954 *Myrskyn poika, Colin Thielen nuortenkirja (Otava 1979) *Myrskyn poika, australialainen elokuva vuodelta 1976, perustuu Thielen kirjaan.
Pyhän Mikaelin suomalainen evankelis-luterilainen kirkko

Pyhän Mikaelin suomalainen evankelis-luterilainen kirkko (, ) on Montrealissa, Kanadan Quebecin provinssissa toimivan suomalaisen evankelis-luterilaisen seurakunnan kirkko. Tämä pyhäkkö sijaitsee noin 5,5 kilometriä Montrealin ydinkeskustasta länsilounaaseen, ja noin 500 metriä Montrealin metron Villa- Maria-metro- ja bussiasemasta lounaaseen. Kirkkorakennus on yhteinen Pyhän Johanneksen virolaisen evankelis-luterilaisen kirkon kanssa. ==Lähteet== ==Aiheesta muualla== *Tervetuloa! Bienvenue! Welcome to the Finnish Church and Community of Montreal! (finnishchurchmontreal.com) Luokka:Montrealin rakennukset ja rakennelmat Luokka:Kanadan kirkot Luokka:Luterilaisuus Kanadassa
Kiskon osuusmeijeri

Kiskon osuusmeijeri oli vuonna 1905 perustettu meijeri, joka fuusioitui vuonna 1973 Salon Maito-Auraan. Kiinteistö ja sillä oleva suuri meijerirakennus siirtyivät Kiskon kunnan omistukseen.Salon Seudun Sanomat 22.8.2004 (Lehtiluukku-haku "Kiskon osuusmeijeri" Googlessa) ==Lähteet== ==Kirjallisuutta== * Martti Väinölä, Kiskon osuusmeijeri 1905–1955: meijerin toiminnan puolen vuosisadan tarkastelua, Salo: Kiskon osuusmeijeri, 1956. Luokka:Suomen entiset meijerit Luokka:Kisko Luokka:Salon rakennukset ja rakennelmat Luokka:Salon historia
Škoda Rapid

Škoda Rapid viittaa seuraaviin Škoda-malleihin: * Škoda Rapid, vuosien 1935–1947 malli * Škoda Garde, vuosien 1981–1984 malli, myytiin Saksassa Rapid-nimisenä * Škoda Rapid, vuosien 1984–1990 malli * Škoda Rapid, Intiassa vuodesta 2011 valmistettu malli (uudelleennimetty Volkswagen Polo Sedan) * Škoda Rapid, Kiinassa vuodesta 2012 valmistettu malli (uudelleennimetty Volkswagen Santana) * Škoda Rapid, vuosien 2012–2019 malli.
Särkänniemen X

X on vuonna 2016 avattu extreme-laite Särkänniemen huvipuistossa Tampereella. Laite nousee 30 metrin korkeuteen ja pyörii useampaan kertaan akselinsa ympäri täyden kierroksen kääntäen samalla matkustajat korkeuksissa ylösalaisin. Matkustajat istuvat pyöreän gondolin kehällä kasvot ulospäin ja jalat ilmassa. Laitteen nopeus on parhaimmillaan 80 km/h ja G-voimia on ajon aikana parhaimmillaan 4,7 G. Matkustajapaikkoja laitteessa on 30. Päästäkseen laitteeseen on oltava vähintään 140 senttimetrin pituinen. Laitteen on valmistanut italialainen Antonio Zamperla S.P.A. Maailmalla laite tunnetaan paremmin nimellä Discovery Revolution. == Lähteet == == Aiheesta muualla == *X Särkänniemen kotisivuilla X X
Following

Following on brittiläinen rikoselokuva vuodelta 1998. Elokuvan käsikirjoitti ja ohjasi Christopher Nolan, ja se on hänen ensimmäinen pitkä elokuvansa. Following kuvattiin 16 millimetrin mustavalkoiselle filmille erittäin pienellä budjetilla. Nolan osti filmiä kelan kerrallaan, ja elokuvan tuotanto kesti vuoden. Elokuva kertoo nuoresta työttömästä kirjailijasta, joka etsii innoitusta seurailemalla ventovieraita ihmisiä Lontoon kaduilla. Eräs hänen kohteistaan kuitenkin huomaa joutuneensa seuratuksi ja vetää päähenkilön mukaansa rikosten maailmaan. Elokuvan juoni on epälineaarinen, ja kerrontatapa ennakoi hänen seuraavaa ohjaustyötään Memento; rikostarina puolestaan ennakoi myöhempää elokuvaa Inception.Foundas, Scott: ”Nolan Begins.” (Blu-rayn tekstiliite.) Following. Criterion Collection, 638. Blu-ray 2012. ISBN 978-1-60465-635-0 Followingia esitettiin aluksi elokuvajuhlilla vuonna 1998, ja se sai useita palkintoja muun muassa Rotterdamissa (IFFR) ja San Franciscossa (SFIFF). Elokuva pääsi pienimuotoiseen teatterilevitykseen Isossa-Britanniassa seuraavana vuonna. Elokuva on julkaistu myös DVD:llä ja blu-raylla useissa maissa.Following (1998). DVDCompare.net. Lisämateriaalina useissa julkaisuissa on elokuvan lineaarinen versio, jossa otot on järjestetty kronologisesti. ==Viitteet== Luokka:Vuoden 1998 brittiläiset elokuvat Luokka:Christopher Nolanin ohjaamat elokuvat Luokka:Brittiläiset jännityselokuvat
Naked

Naked voi tarkoittaa ainakin seuraavia asioita: == Elokuvat == * Naked, brittiläinen elokuva vuodelta 1993 * Naked, Netflixin elokuva vuodelta 2017 == Musiikki == * Naked, helsinkiläinen hard rock -yhtye * Naked, amerikkalaisen Talking Heads -rockyhtyeen albumi (1988) * Naked, englantilaisen Blue Pearl -duon albumi (1990) * Naked, R&B-artisti; Marques Houstonin albumi (2005)
Luettelo diplomaattisista edustustoista Japanissa

Tämä on luettelo diplomaattisista edustustoista Japanissa. Tällä hetkellä Tokiossa on 152 suurlähetystöä. Useiden maiden suurlähetystöt ovat akkreditoituja muualta lähinnä Pekingistä tai lähiseuduilta. ==Suurlähetystöt== === Tokiossa === * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * http://www.saudiembassy.or.jp/En/EmbInf/EmbInf.htm * * * * * * * * * * * * * * * * * * * * * * * * * * * * * * * * * ==Edustustot== * (valtuuskunta) * (Chongryon) * (lähetystyö) * (Taipein talous- ja kulttuuritoimisto)http://www.roc-taiwan.org/jp/ ==Pääkonsulaatit / konsulaatit== === Fukuoka === * * * (osasto) * * (Konsulaatti) * === Hamamatsu === * === Hiroshima === * === Kobe === * * === Kioto === * === Nagasaki === * ===Nagoya=== * * (Konsulaatti) * * * * (Konsulaatti) * (Konsulaatintoimisto) === Naha === * (osasto) * ===Niigata=== * * * ===Osaka=== * * * (Taipein talous- ja kulttuuritoimisto) * * * * * * * * (Konsulaatti) * * * * * * ===Sapporo=== * (Konsulaatti) * * (osasto) * * * ===Sendai=== * ===Jokohama=== * (osasto) * ==Akkreditoidut suurlähetystöt== Seuraavat suurlähetystöt sijaitsevat Pekingissä * * * * * * * * * Muut sijainnit * (Nassau) * (Geneve) * (New Delhi) * (Roseau) * (New York City) * (Taipei) * (Canberra) * (Basseterre) * (Kuala Lumpur) * (New Delhi) == Entiset suurlähetystöt == * * ==Viitteet== Japani Diplomaattiset edustustot Diplomaattiset edustustot
Julija Levtšenko

Julija Levtšenko (, s. 28. marraskuuta 1997) on ukrainalainen korkeushyppääjä. Donetskin alle 18-vuotiaiden MM-kilpailuissa 2013 Levtšenko sijoittui 13:nneksi tuloksella 170 cm. Nanjingin nuorten kesäolympialaisissa 2014 hän voitti kultaa hypättyään 189 cm. Eskilstunan alle 20-vuotiaiden EM- kilpailuissa 2015 Levtšenko sijoittui kuudenneksi tuloksella 183 cm. Pekingin MM-kilpailuissa 2015 hän jäi karsintaan hypättyään 185 cm. Rio de Janeiron olympialaisissa 2016 hän jäi myös karsintaan tuloksella 192 cm. Bydgoszczin alle 20-vuotiaiden MM-kilpailuissa 2016 Levtšenko saavutti pronssia ylitettyään 186 cm. Belgradin sisäratojen EM-kilpailuissa 2017 hän saavutti pronssia tuloksella 194 cm. Bydgoszczin alle 23-vuotiaiden EM-kilpailuissa 2017 hän voitti kultaa tuloksella 196 cm. Lontoon MM-kilpailuissa 2017 Levtšenko saavutti hopeaa uudella ennätyksellään 201 cm. Hänestä tuli myös 19-vuotiaana kaikkien aikojen nuorin MM-kisojen korkeushypyn mitalisti. Birminghamin sisäratojen MM-kilpailuissa 2018 hän sijoittui viidenneksi tuloksella 189. Berliinin EM-kilpailuissa 2018 hän oli yhdeksäs. Hän saavutti hopeaa Glasgow'n EM-hallikilpailuissa 2019 tuloksella 199. Hän voitti alle 23-vuotiaiden Euroopan-mestaruuden Gävlessä 2019 tuloksella 197. Hän voitti samana vuonna Eurooppa−Yhdysvallat-maaottelun ennätyksellään 202. Dohan MM- kilpailuissa hän sijoittui neljänneksi tuloksella 200. Hän oli neljäs myös Toruńin EM-hallikilpailuissa 2021. Samana vuonna järjestetyissä Tokion olympialaisissa hän sijoittui kahdeksanneksi. Hän karsiutui vuonna 2022 loppukilpailusta Eugenen MM-kilpailuissa ja oli yhdeksäs Münchenin EM- kilpailuissa. Budapestin MM-kilpailuissa 2023 Levtšenko karsiutui loppukilpailusta. == Ennätykset == Ulkoradoilla * 202 cm (Minsk 2019) Sisäradoilla * 200 cm (Eaubonne 2019) == Lähteet == Luokka:Ukrainalaiset korkeushyppääjät Luokka:Vuonna 1997 syntyneet Luokka:Elävät henkilöt
Von Rehausen

Von Rehausen on ruotsalainen ja suomalainen aatelissuku. Suku on kotoisin pohjois-Thüringenistä Saksasta. Se on saanut sukunimensä Rehehausen-nimisen kylän mukaan, joka on lähellä Köseniä ja Saale-jokea. Suku aateloitiin Ruotsissa 19.11.1685 ja merkittiin Ruotsin ritarihuoneelle vuonna 1726 numerolla 1781. Se immatrikuloitiin myös Suomen ritarihuoneelle 5.2.1818 numerolla 114. Suku sammui mieslinjalta vuonna 1953. == Historiaa == Rehausenin suku asui Saksan Thüringenissä, Kölledan kylässä. Baltsar Rehausen syntyi n. 1570 ja opiskeli Göttingenin yliopistossa 1593 ja Erfurtissa 1598. Hän oli maisteri ja opettaja Kölledassa ja Bretlebenin ja Braunsrodan kirkkoherra 1604. Hänen poikansa Johan Georg Rehausenin (noin 1595 – 1650) pojat Gotthard (1627–1709) ja Baltzar (1630–1690) aateloitiin Ruotsissa 1685. Johan Georg muutti Saksasta Liivinmaalle 1627. Hän oli Kokenhusenin (1636) ja Ascheraden kirkkoherra (1643). Hän kirjoitti kirjan Manudoctio ad linguam letticam facilis et certa (Riika 1644). Hänen pojistaan tuli sotilaita ja niistä ansioistaan heidät aateloitiin. Gotthard von Rehausenista tuli vuonna 1690 Uudenmaan jalkaväkirykmentin majuri. Batzar Johan von Rehausen oli kapteeni 1676 eversti Filip Sassin rykmentissä. Hänen poikansa Gotthard Georgin (1689–1752) pojan Adolfin (1737–1812) poika oli Adolf Gotthard von Rehausen (1770–1852). Hän sai kapteenin arvon joulukuussa 1810 taisteltuaan Suomen sodassa 1808–1809. Hän omisti Veikkolan kartanon Vihdissä ja hänet on haudattu Vihdin kirkonkylän hautausmaalle. Ritarihuoneen ruotsinkielinen sukututkimus sivut 866-871. Adolf Gotthard von Rehausenin poika oli juristi ja virka- ja valtiopäivämies Kristian Adolf Verner von Rehausen (1803–1878), jonka poikia olivat juristit ja valtiopäivämiehet Karl Gotthard Werner von Rehausen (1846–1879) ja Ernst Viktor von Rehausen (1851–1924).Yrjö Kotivuori, Ylioppilasmatrikkeli 1640–1852: Kristian Adolf Verner von Rehausen. Verkkojulkaisu 2005. Luettu 20.12.2020. Adolf Gotthard von Rehausenin toisen pojan Claes Gustafin (1821–1891) poika Gustaf Adolf von Rehausen (1861–1935) osallistui puolestaan kenraalina Suomen sisällissotaan. == Lähteet == Rehausen, von
Munkkiniemen sankarihautausmaa

Munkkiniemen sankarihautausmaa sijaitsee Helsingin Munkkiniemessä Gert Skytten puistossa. Hautausmaa vihittiin käyttöön talvisodan päätyttyä vuonna 1940. Hautausmaalla lepää 33 sankarivainajaa, jotka ovat kaatuneet vuosina 1939–1944. Haudoilla on myös paikka sotilaalle, joka on siunattu mereen. Kaupunginosa oli talvi- ja jatkosodan aikana Huopalahden kuntaan kuulunut itsenäinen yhdyskunta, jonka vuoksi munkkiniemeläiset kaatuneet haudattiin omalle sankarihautausmaalle. Hautausmaan sankaripatsaan Maaemo suojelee poikaansa on suunnitellut kuvanveistäjä Wäinö Aaltonen ja se on paljastettu vuonna 1960. == Lähteet == == Aiheesta muualla == * Wanhan Munkkiniemen kävelyreitti Luokka:Helsingin hautausmaat Luokka:Munkkiniemi
Itke rakastettu maa (vuoden 1951 elokuva)

Itke, rakastettu maa (Cry, the Beloved Country) on Zoltan Kordan ohjaama brittiläinen draamaelokuva vuodelta 1951, joka perustuu eteläafrikkalaisen Alan Patonin suomeksikin ilmestyneeseen samannimiseen romaaniin. Kirjailija laati romaaninsa pohjalta käsikirjoituksen yhdessä John Howard Lawsonin kanssa, vaikka Lawsonia ei alun perin mainittu tekijänä. == Juoni == Etelä- Afrikan kylässä vanhan mustaihoisen papin Stephen Kumalon omaiset ovat yksi kerrallaan lähteneet kylästä Johannesburgiin, eikä heistä ole kuulunut sen koommin mitään. Vanhus lähtee kotoaan etsimään heitä. Johannesburgissa hän löytääkin veljensä, josta on tullut vieras ihminen. Sisarensa hän löytää prostituoituna, poikansa vankilasta syytettynä valkoisen miehen murhasta. == Vastaanotto ja jälkimaine == Elokuva voitti Pronssisen karhun Berliinin elokuvajuhlilla ja oli Cannesissa ehdolla Kultaisen palmun saajaksi. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Uusintaversio == Vuonna 1995 tuotiin ensi-iltaan eteläafrikkalainen uusintaversio elokuvasta. Sen on ohjannut Darrell James Roodt, ja sen pääosia näyttelevät James Earl Jones ja Richard Harris. == Lähteet == == Aiheesta muualla == * * Luokka:Brittiläiset romaaneihin perustuvat elokuvat Luokka:Vuoden 1951 brittiläiset elokuvat
Kivistö (Jyväskylä)

Kivistö on asuinalue Jyväskylän Halssilan kaupunginosassa Jyväsjärven rannikolla. Alueen rakennuskanta koostuu lähinnä kerrostaloista, mutta siellä on myös rivitaloasutusta.Jyväskylän karttapalvelu: Rakennustiedot. Kivistö on rakennettu enimmäkseen 1970-luvun aikana, mutta alueella on myös 1980–1990-luvuilla sekä 2000-luvun ensikymmenellä valmistunutta rakennuskantaa. Kivistöllä ei ole palveluita ikääntyneiden palvelutalon lisäksi, mutta sen välittömässä läheisyydessä sijaitsee muun muassa Kivistön työväentalo ja Aittorinteen ostoskeskus, jossa sijaitsee muun muassa K-Market. Läheisyydessä on myös Seppälän alue, jossa on monipuolisesti palveluita. == Lähteet == Luokka:Halssila (suuralue)
Gutenbergin parenteesi

Gutenbergin parenteesi tarkoittaa kirjoitetun tekstin dominoimaa historian aikakautta, kirjapainotaidon keksimisestä 1900-luvulle (noin 500 vuotta). Termin keksi Etelä-Tanskan yliopiston (Syddansk Universitetet) professori Lars Ole Sauerberg. Termin taustalla on ajatus, että kirjoitetun ja painetun sanan kausi oli poikkeus, välivaihe kommunikaation historiassa. Ennen parenteesia elettiin puhutun sanan aikaa, jolloin tekstit ja kulttuuri olivat vaikeasti hallittavia, kollektiivisia ja alati muuttuvia. Nyt, Internetin aikakaudella, kulttuuri on jättämässä taakseen painetun sanan jäykkyyden ja pysyvyyden, ja omaksumassa puheen aikakaudelle ominaisen epävakauden ja muutoksen.Pettitt, Thomas: Before the Gutenberg Parenthesis: Elizabethan-American Compatibilities http://www.academia.edu/2946207/Before_the_Gutenberg_Parenthesis_Elizabethan- American_Compatibilities Nimitys viittaa kirjapainotaidon keksijänä pidettyyn Johannes Gutenbergiin. == Lähteet == Luokka:Historian ajanjaksot Luokka:Kirjapainotaito
Lusail

Lusail () on kaupunki Qatarissa Al-Dayyanin kunnan eteläosassa. Se sijaitsee noin 22 kilometriä pohjoiseen Dohan keskustasta. Lusailin rakennustyöt alkoivat vuonna 2006, ja se on laajudeltaan 38 neliökilometriä. Sinne on tarkoitus tulla 25 000 asuinrakennusta, ja noin 200 000 asukasta. Lusail- suunnitelma esiteltiin vuonna 2004, ja ensimmäiset rakennustyöt aloitettiin vuonna 2006. Maailmanlaajuinen taantuma pysäytti kuitenkin vuonna 2008 suunnitelmat. Projektit käynnistyivät jälleen, kun Qatarille myönnettiin joulukuussa 2010 vuoden 2022 jalkapallon MM-kilpailut. Lusail on jaettu 19 kaupunginosaan. Niiden joukossa on muun muassa Marina District, Energy City Qatar ja Entertainment City ja Fox Hills. Marina Disctricts on rannan alue, jossa on asuntoja, kauppoja ja hotelleja. Energy City Qatar on puolestaan öljy- ja kaasuteollisuuden keskittymä. Lusailiin rakennettiin myös keinotekoinen saaristo ja jalkapallon maailmanmestaruuskilpailuja varten stadion. Vuonna 2022 Lusailin rakennustöiden kokonaisukustannuksiksi arvioitiin 45 miljardia Yhdysvaltain dollaria. == Lähteet == == Aiheesta muualla == *
Chris van Heerden

Chris van Heerden (s. 19. kesäkuuta 1987 Johannesburg) on eteläafrikkalainen nyrkkeilijä. Hän on IBO-liiton entinen välisarjan mestari.Heerden Beats Mabuza, Budler Wins, Venter KOs Simba boxingscene.com 24.9.2011 Viitattu 13.8.2017 Muutettuaan Yhdysvaltoihin 2013 van Heerden joutui luopumaan IBO- liiton mestaruudestaan.Van Heerden lost to SA citizen.co.za 24.12.2013 Viitattu 13.8.2017 Sittemmin hän voitti IBF-liiton kansainvälisen välisarjan mestaruuden. ==Lähteet== Luokka:Eteläafrikkalaiset nyrkkeilijät Luokka:Vuonna 1987 syntyneet Luokka:Elävät henkilöt
Aittorinne

Aittorinne on rinnemaastoon rakennettu asuinalue Halssilan kaupunginosassa Jyväskylässä. Alueen rakennuskanta koostuu 1960- ja 1970-luvun vaihteessa rakennetuista elementtikerrostaloista ja alueella on myös rivitaloja. Lähiörakentamisen tieltä purettiin suurin osa paikan vanhemmista taloista. Aittorinteellä sijaitsee päiväkoti ja Halssilan kirkko, ja alueella on myös vuonna 1968 valmistunut ostoskeskus, jonka palveluita ovat K-Market, pizzeria ja pub. == Kivilouhimo == Aittorinteellä, Ala-aitankadun ja Yläaitankadun välisellä alueella, sijaitsi kivenottopaikka, jonka arvioidaan olleen käytössä jo 1700-luvulla. Aittovuoren kivilouhimo toimi aktiivisesti kaupungin kivenottopaikkana 1900-luvun alun vuosikymmenet. Sieltä louhittiin kiveä mm. Taulumäen uuden kirkon kivijalkaan. Kivilouhimon toiminta kuitenkin kärsi New Yorkin pörssin romahduksesta, ja louhimo siirtyi vuonna 1938 Nakertajantielle. Yläaitankadulla on yhä nähtävissä louhimistoiminnan jälkiä. == Kuvia == Tiedosto:Aittorinne Jyväskylä.jpg|1970-luvulla rakennettuja kerrostaloja. Tiedosto:Aittorinne Jyväskylä park.jpg|Aittorinteen puistoa Tiedosto:Halssilankirkko1.jpg|Halssilan kirkko Tiedosto:Yläaitankatu, Aittorinne, Jyväskylä.jpg|Kerrostalo Yläaitankadulla. == Lähteet == Luokka:Halssila (suuralue)
Pirkkalan ihminen

thumb|Villu Jaanisoon teos Pirkkalan ihminen Pirkkalan keskustassa. Pirkkalan ihminen (Homo Birkkalensis, Valte) on kuvanveistäjä Villu Jaanisoon Pirkkalan kunnan 75-vuotisjuhlan kunniaksi tekemä teos vuodelta 1998. Teos on sijoitettu Pirkkalaan Suupantorin eteläreunaan. Pirkkalan kädentaidon johtokunnalla oli idea valita kunnan ikäinen ja Pirkkalassa syntymästään asti asunut ihminen malliksi patsaalle. Näin patsas kuvaisi jotain, mikä olisi kaiken kansan keskellä. Villu Jaanisoo muotoili malliksi valikoituneen pirkkalalaisen Valte Niemisen Killosta patsaaksi ihmisten keskelle. == Lähteet == == Aiheesta muualla == *Patsasbongarin matkassa: tien alku; Tampereen taidemuseo Luokka:Suomen patsaat ja veistokset Luokka:Pirkkala Luokka:Naistenmatka
Applebyn rautatieasema

Applebyn rautatieasema on rautatieasema Appleby-in-Westmorlandissa, Cumbriassa. Se sijaitsee Settle–Carlisle-radan varrella. Applebyn asemarakennus on Grade II -tason suojelukohde. Asema avattiin 1. toukokuuta 1876. Se sai uudeksi nimekseen Appleby West 1. syyskuuta 1952, mutta vanhaan nimeen palattiin taas 6. toukokuuta 1968. Asemaa arvioitiin käyttävän 60 254 matkustajaa vuosina 2017–2018. == Lähteet == * === Viitteet === Luokka:Cumbrian rautatieliikennepaikat Luokka:Grade II -luokan rakennukset Englannissa
Kenji Yamaki

Kenji Yamaki (s. 18. elokuuta 1964 Jokohama) on japanilainen karateka. Hän voitti aktiiviurallaan World Openin 1995 ja on kolminkertainen Japanin mestari. Yamaki on opettanut 2002 lähtien karatea Yhdysvalloissa. Hänellä oli myös pieni rooli elokuvassa The Punisher – Rankaisija, jossa pääosaa esitti Dolph Lundgren. ==Nuoruus== Yamaki oli high schoolissa koulukiusattu ja kärsi anemiasta.How Kyokushin Karate Master Kenji Yamaki Endured the 100-Man Kumite blackbeltmag.com 25.11.2013 Viitattu 14.8.2017 Hän yritti kolmeen otteeseen itsemurhaa muun muassa aikomuksenaan hypätä talon katolta. Ollessaan 15-vuotias Yamaki oli kasvanut yli 180 senttimetriä pitkäksi, mutta painoi 54 kiloa. Hän kiinnostui sittemmin 1980 kyokushin karatesta nähdessään kotikaupungissaan Kawasakissa heidän salinsa harjoituksia. Karate auttoi Yamakia henkisesti ja hän halusi tulla maailmanmestariksi. Vuoden harjoittelun jälkeen hän kertoi kiusaamisen loppuneen. ==Kilpaura== Yamaki saavutti ensimmäisen asteen mustan vyön 20-vuotiaana ja 1986 saavutti pronssia Japanin mestaruuskisoissa. Hän jatkoi menestystään 1980-luvun loppuun saakka. Yamaki selvisi ensimmäisissä MM-kilpailuissa 32 parhaan joukkoon yli 180 osallistujan joukosta. 1988 hän saavutti toistamiseen pronssia Japanin mestaruuskisoissa ja seuraavissa 1989 Yamaki voitti ensimmäisen Japanin mestaruutensa. 1990-luvulla Yamaki sijoittui jokaisessa turnauksessa kymmenen parhaan joukkoon. Hän oli 1990 Japanin mestaruuskisoissa kahdeksas ja seuraavana vuonna MM-kilpailuissa viides. Heti perään 1992 Yamaki sijoittui Japanin mestaruuskisoissa seitsemänneksi. Hän voitti 1993 Japanin raskaansarjan mestaruuden kohdattuaan loppuottelussa Kunihiro Suzukin.IKO-1. Результаты весововых чемпионатов Японии по киокушин карате. 20.10.2014 Viitattu 17.4.2017 Yamaki otteli samana vuonna myös Japanin mestaruudesta avoimessa sarjassa, jossa hän sijoittui seitsemänneksi. 1994 Yamaki voitti uransa kolmannen Japanin mestaruuden ja samalla toisen avoimessa sarjassa käydyn mestaruuden. Hän voitti loppuottelussa edellisvuonna mestaruuden voittaneen Hajime Kazumin. Yamaki päätti kilpauransa voitettuaan 1995 maailmanmestaruuden. Hän eteni turnauksessa viimeiselle pudotuspelikierrokselle. Yamaki voitti ensin kanadalaisen Jason Schertenkirkin, toisella kierroksella maamiehensä Taichiro Sugimuran. Tämän jälkeen hän voitti toisen maamiehensä Hiroki Kurosawan ja välierissä Tatsuya Iwasakin. Yamaki eteni tämän myötä loppuotteluun, jossa hän voitti toistamiseen Hajime Kazumin, kuten edellisvuoden Japanin mestaruuskisoissa.6th World Tournament Final Day Draw kyokushinresults.com Viitattu 14.8.2017 ==Yamaki-ryu karate== Huhtikuussa 2002 Yamaki erosi Kyokushinliitosta ja perusti oman tyylisuunnan Yamaki-ryun. Hän muutti Yhdysvaltoihin, jossa Yamaki on opettanut karatea yhdysvaltalaisille ja amerikanjapanilaisille Torrancessa, Kaliforniassa. ==Lähteet== Luokka:Japanilaiset karatekat Luokka:Kyokushinin harjoittajat Luokka:Vuonna 1964 syntyneet Luokka:Elävät henkilöt
Sveitsin maahockeymaajoukkue

Sveitsin maahockeymaajoukkue edustaa Sveitsiä miesten maahockeyn maaotteluissa. Sveitsin miesjoukkue osallistui kesäolympialaisiin ensimmäisen kerran Amsterdamissa 1928. Yhteensä maajoukkue on kilpaillut olympiatasolla viidesti parhaana sijoituksenaan Lontoon vuoden 1948 kisojen viides sija.Olympics at Sports-Reference.com Maailmanmestaruuskilpailuihin Sveitsi ei ole osallistunut. Euroopan-mestaruuskilpailuihin Sveitsi on osallistunut kuudesti sijoittuen parhaimmillaan kahdeksanneksi vuonna 1970.todor66.com Eniten miesten maaotteluja sveitsiläisistä on pelannut Christian Cavallet.http://www.swisshockey.org/index.asp?inc=nationalteams/laenderspiele_herren.asp == Sijoitukset == Kesäolympialaiset *1928 – seitsemäs *1936 – kymmenes *1948 – viides *1952 – yhdeksäs *1960 – 15:s EM-kilpailut *1970 – kahdeksas *1974 – 17:s *1991 – 11:s *1995 – 11:s *1999 – kymmenes *2003 – 11:s == Lähteet == * Switzerland Hockey Men's Hockey Results Olympics at Sports-Reference.com * Maahockeyn Euroopan-mestaruuskilpailujen tulokset todor66.com === Viitteet === == Aiheesta muualla == * Sveitsin maajoukkue Sveitsin hockeyliitto Luokka:Maahockeymaajoukkueet Miesten maajoukkue
High Bandwidth Memory

High Bandwidth Memory (HBM) on JEDECin standardoima DRAM-muistityyppi. Muistityypin ovat kehittäneet AMD ja Hynix. Perinteisissä muistityypeissä RAM- piirit ovat vierekkäin piirilevyllä kun taas HBM-muisti pinoaa piirit toistensa päälle. Muistityyppi on käytössä muun muassa AMD:n ja Nvidian grafiikkasuorittimien kanssa näytönohjaimissa. Standardin uudempi versio (HBM2) on hyväksytty vuonna 2016. Kolmannen sukupolven versio (HBM3) on julkaistu tammikuussa 2022. HBM3:n kehittämisessä on tavoiteltu parempaa tiheyttä, kaistanleveyttä ja energiatehokkuutta sekä halvempaa valmistusta. Uusi standardi tuplaa riippumattomien kanavien määrän HBM2:n kahdeksasta 16:sta ja kahdella pseudo-kanavalla kanavaa kohden HBM3 tukee 32 kanavaa. HBM3 sisältää tuen virheenkorjauskoodille sekä virheen ilmoittamiselle. == Tekniikka == Muistityyppi hyödyntää DRAM-piirien pinoamista piirin pinta-alan kasvattamisen sijaan. Pinoaminen pienentää tarvittavaa pinta-alaa. Muistipiirit ja suoritinpiiri yhdistetään samaksi komponentiksi ilman tarvetta piirilevyllä olevia johtimia tai siirtolinjoja. HBM2 tukee kahden, neljän tai kahdeksan DRAM-piirin pinoja. Kommunikointi piiripinon läpi tapahtuu "Through- Silicon Vias" (TSV) tekniikalla. HBM3 tukee 4, 8 ja 12 piirin pinoja ja sisältää mahdollisuuden myöhemmälle laajennukselle 16 piirin pinolle. HBM- tekniikka tuo muistit mahdollisimman lähelle niitä käyttävää suoritinta ja mahdollistaa leveämmän muistiväylän kuin piirilevylle on mahdollista toteuttaa. Muistiväylän leveyttä kasvattamalla kellotaajuuden sijaan kaistanleveyttä voidaan kasvattaa vähemmällä virrankulutuksella. Muistiväylä voi olla 4096-bittinen. == Lähteet == Luokka:Muistit
Dagsavisen

Dagsavisen on norjalainen sanomalehti, joka ilmestyy Oslossa. Lehti on perustettu vuonna 1884 nimellä Vort Arbeide. Vuosien mittaan nimi on muuttunut useita kertoja. Lehti oli sosialidemokraattisen työväenliikkeen äänenkannattaja vuoteen 1991, jolloin se siirtyi säätiön julkaisemaksi. Vuonna 2008 se myytiin Mentor Medierille. == Tunnettuja toimittajia == * Rachel Grepp (1879–1961), naisasia- ja viikkoliitetoimittaja * Sverre Helgesen (1903–1981), urheilutoimittaja 1928–1973 * Torolf Elster (1911–2006), ulkomaantoimittaja (Arbeiderbladet), NRK:n johtaja * Per Monsen (1913–1985), ulkomaantoimittaja (Arbeiderbladet), Norsk Telegrambyrån (NTB) päätoimittaja * John Sanness (1913–1984), ulkomaantoimittaja (Arbeiderbladet), Norsk utenrikspolitisk instituttin (NUPI) johtaja * Anders Buraas (1915–2010), Lontoon ja Yhdysvaltojen kirjeenvaihtaja, SASin ensimmäinen tiedotuspäällikkö * Jakob Sverdrup (1919–1997), ulkomaantoimittaja (Arbeiderbladet), Nobelinstituttetin johtaja * Gidske Anderson (1921–1993), ulkomaantoimittaja (Arbeiderbladet), NRK:n ulkomaankirjeenvaihtaja * Haavard Haavardsholm (1924–1981), kulttuuritoimittaja ja kirjailija * Nils Aas (1933–2004), Arbeiderbladetin piirtäjä 1961–1966, kuvanveistäjä * Pål Bang-Hansen (1937–2010), kulttuuritoimittaja ja elokuvakriitikko (Arbeiderbladet) 1961–67, elokuvaohjaa ja elokuvantekijä NRK * Bjørn Hansen (1938– ), toimittaja, Lontoon- kirjeenvaihtaja (Arbeiderbladet), NRK:n ulkomaankirjeenvaihtaja * Finn Graff (1938– ), Arbeiderbladetin piirtäjä 1963–1988 * Arne Strand (1944– ), Dagsavisenin aiempi päätoimittaja, NRK:n ja TV2:n kommentaattori * Per Edgar Kokkvold (1946–), entinen ulkomaankirjeenvaihtaja ja päätoimittaja * Anders Giæver (1961– ), aiempi kulttuuritoimittaja (Arbeiderbladet), VG:n osastopäällikkö ja kommentaattori * Kyrre Nakkim (1966– ), (Dagsavisen)in aiempi kommentaattori, nykyisin NRK:n yhteiskuntatoimittaja * Kjell-Erik Kallset (1967– ), aiempi uutistoimittaja * Cathrine Sandnes (1972– ), aiempi kulttuuritoimittaja (Dagsavisen), Samtidenin toimittaja ==Lähteet== ==Aiheesta muualla== *Dagsavisenin verkkosivusto Luokka:Norjalaiset sanomalehdet
Serse

Serse (Xerxes) on Georg Friedrich Händelin säveltämä opera seria. Serse esitettiin ensimmäistä kertaa Lontoossa 15. huhtikuuta 1738. Ooppera sijoittuu vuoden 480 eaa. Persiaan, nykypäivän Iraniin, ja perustuu hyvin löyhästi Kserkses I:n elämään. Oopperan aloitusaaria Ombra mai fu on yksi Händelin tunnetuimmista sävellyksistä. Se tunnetaan lukuisina instrumentaalisina sovituksina nimellä ”Händelin Largo”, vaikka alkuperäisenä tempomerkintänä onkin larghetto eikä largo. ==Aiheesta muualla== Luokka:Georg Friedrich Händelin oopperat Luokka:Italiankieliset oopperat
Umm Qasr

Umm Qasr on kaupunki ja satama Etelä-Irakissa. Vuoden 2003 alussa kaupungissa oli noin 40 000 vakituista asukasta. Kaupungin satama on Irakin ainoa syvänveden satama ja siten merkittävä koko maan taloudelle. ==Maantiede== Umm Qasr sijaitsee Etelä-Irakissa Fawin niemimaalla Persianlahdelle johtavan Khawr Abd Allahin estuaarissa. Kaupungin satama on Irakin ainoa syvänveden satama. ==Historia== Umm Qasr on ollut suurimman osan historiastaan kalastajakylä, mutta sillä on ajoittain ollut myös sotilaallista merkitystä. Aleksanteri Suuri kulki alueen kautta vuonna 325 eaa. Makedonian valloittaessa Mesopotamiaa. Toisen maailmansodan aikana kaupungin kautta kuljetettiin amerikkalaisen Lend-Lease-ohjelman kautta Neuvostoliitolle luovutettuja tarvikkeita. 1950-luvun alussa Irakin kuningas Faisal II sijoitti huomattavia summia rahaa kaupungin sataman jälleenrakennukseen ja nykyaikaistamiseen. Faisal II:n kukistuttua vallankaappauksessa vuonna 1958 maan uusi hallinto perusti paikalle laivastotukikohdan, joka toimi Irakin laivaston päätukikohtana Irakin sotaan saakka vuonna 2003. Sataman kehitystä kiihdytettiin Abd al-Karim Qasim kaudella vuodesta 1961 lähtien tarkoituksena vähentää Irakin riippuvuutta Shatt al-Arab vesireitistä merelle. Sataman uusiminen ja rautatie Basraan ja Bagdadiin valmistuivat vuoteen 1967 mennessä. Sataman rakennustöistä vastasivat suurimmaksi osaksi länsisaksalaiset, libanonilaiset ja ruotsalaisetyhtiöt. Satama ja kaupunki joutuivat hyökkäysten kohteeksi Irakin–Iranin sodan aikana 1980–1988. Iran miehitti suuren osan Fawin niemimaasta vuonna 1986, mutta Irak ei menettänyt itse Umm Qasrin hallintaa. Myöhemmin kaupunki oli Irakin ja Kuwaitin välisten jännitteiden taustatekijä. Molemmat maat pitivät kaupungin merelle johtavaa salmea ja lähistön kahta saarta ominaan. Syttyneen Persianlahden sodan aikana Umm Qasria pommitettiin voimakkaasti. Sodan jälkeen Kuwait sai salmen hallintaansa, vaikkakaan Saddam Husseinin hallinto ei tätä tunnustanut. Vuosien 1992 ja 2003 välillä Umm Qasrin satamaa kehitettiin edelleen ja suuri osa Irakin meren kautta kulkevasta kauppaliikenteestä ohjattiin kulkemaan sen kautta. Toimenpiteet olivat rankaisukeino Basran kaupunkia vastaan, jossa oli ollut hallinnon vastaisia kapinoita. Irakin sodassa kaupungin valtasivat odotettua kiivaamman vastarinnan jälkeen amerikkalaiset, sekä brittien ja puolalaisten joukot 25. maaliskuuta 2003. ==Talous== Irakin sodan takia suljettu satama aukesi kaupalliselle liikenteelle kesäkuussa 2004. Sataman merkitys Irakin taloudelle on suuri ja sen kautta viedään öljyä maailmanmarkkinoille ja tuodaan tuotteita maailmalta Irakiin. Irakin ainoana syvänveden satamana se on ainoa, jonne pääsevät suuremmatkin rahtilaivat. Vuonna 2010 satamalla oli 12 000 työntekijää ja siellä purettiin 40 laivaa päivittäin.Sataman ongelmia ovat olleet hankala byrokratia ja sen vanhentuva kalusto. ==Lähteet== Luokka:Irakin kaupungit Luokka:Basra (maakunta)
Lauri Vuolasvirta

Lauri Emil (Lalle) Vuolasvirta (21. syyskuuta 1904 Helsinki – 5. syyskuuta 1967) oli suomalainen partiojohtaja ja koira-alan vaikuttaja. Hän oli Suomalaisen Partiopoikaliiton ja Suomen Partiopoikajärjestön toiminnanjohtaja. Hän oli Hopeasusi no:12.Partiosanasto, Partiomuseo, viitattu 14.8.2018 (pdf) Vuolasvirta oli luomassa suomalaista partioliikettä, jossa velvollisuus isänmaata kohtaan olisi partioliikkeen tärkeimpiä arvoja. Vuolasvirran mukaan on nimetty ansioituneille koirankasvattajille myönnettävä Vuolasvirta- palkinto. Suomen Kennelliiton vuosittain jaettava palkinto jaettiin ensimmäisen kerran vuonna 1979. ==Teokset== * Partiojohtajan käsikirja. WSOY, 1934. (Suomalaisen partiopoikaliiton käsikirjasarja 3.). – 2. uud. p. Partio, 1946 * Piirityön käsikirja, toim. Verneri Louhivuori, Lauri Vuolasvirta. Oulu: Suomalainen partiopoikaliitto, 1934. (Suomalaisen partiopoikaliiton kirjasia n:o 5) * Vaeltajaohjelmaehdotus, Helsinki: SPPL, 1937. (SPPL:n julkaisuja n:o 7) * Suomalaisen partiopoikaliiton ampumatoiminta, Helsinki: Suomalainen partiopoikaliitto, 1937. (Suomalaisen partiopoikaliiton kirjasia n:o 11) * Poikien työpalveluksesta, Helsinki: kustantaja tuntematon, 1940. (Siirtopoikien työpalvelun julkaisuja n:o 1.) * Leirikäsikirja, Helsinki: Partio, 1946 * Lauri Vuolasvirta ja O. Eskola, Partiolippukunnan koulutusohjelmia, 2. täyd. p. Helsinki: Suomen partiopoikajärjestö, 1946. (Suomen partiopoikajärjestön käsikirjoja 7 a) * Lauri Vuolasvirta, Koiranjalostuksen opas, WSOY, 1957 ===Suomennokset=== * 105/115 hv. "Cirrus Hermes" lentokonemoottorin hoito ja käyttöohjeet, suom. L. Vuolasvirta. Helsinki: Ilmavoimien esikunta, 1932 * Hornet moottorien käyttöohjeet, suom. E. Granfelt ja L. Vuolasvirta. Helsinki: Ilmailuvoimien esikunta, 1932 * Robert Baden-Powell, Partiopojan kirja, viidennestätoista painoksesta suom. L. Vuolasvirta. WSOY, 1933. (Suomalaisen partiopoikaliiton käsikirjasarja n:o 2.). – 2. p. WSOY, 1947. (Suomen partiopoikajärjestön käsikirjasarja 4) * Walter NZ moottorien hoito- ja käyttöohjeet, suom. L. Vuolasvirta. Helsinki: Ilmavoimien esikunta, 1933 * Roland E. Philipps, Vartiojärjestelmä partiopoikia varten, Suomen oloihin sovittanut Lauri Vuolasvirta. Hämeenlinna: Karisto, 1938 * Robert Baden-Powell, Lordi Baden-Powell of Gilwell: ohjeita partiojohtajille: partiokoulutuksen ohjekirja partiojohtajille, suom. L. Vuolasvirta. Helsinki: Partio, 1952 * Einar Edström, Koira ja sen isäntä, Suomen oloihin sovittaen suom. Lauri Vuolasvirta. WSOY, 1957 * Robert Baden- Powell, Ohjeita partiojohtajille, Lauri Vuolasvirran suom. alkuteokseen tukeutuen tark. Hannu Säilä. Hki: Partiokirja, 1986 ISBN 951-829-284-1. – 4. painos: Partio Scout, 2009 ISBN:978-951-829-433-0 == Lähteet == Luokka:Partioliikkeen kehittäjät‎ Luokka:Suomalaiset partiolaiset Luokka:Vuonna 1904 syntyneet Luokka:Vuonna 1967 kuolleet
Osmo Vesikansa

Osmo Olavi Vesikansa (ent. Sjöstedt; 13. toukokuuta 1917 Tampere – 27. heinäkuuta 1966 Helsinki)Osmo Vesikansan kuolinilmoitus (tilaajille) Helsingin Sanomat 31.7.1966, HS Aikakone. Viitattu 4.4.2018. oli suomalainen sosiaalipäällikkö, kaupunginvaltuutettu ja partioliikkeen vaikuttaja. Hän oli Partio- ja Partionjohtaja-lehden toimittaja 1938–1945 sekä Suomen Partiopoikajärjestön toiminnanjohtaja 1945–1947 Lauri Vuolasvirran jälkeen. Vuosina 1947–1964 Vesikansa oli Kone Oy:n sosiaali- ja henkilöstöpäällikkönä sekä vuodesta 1964 kuolemaansa asti suhdetoimintapäällikkönä. Hän oli Helsingin kaupunginvaltuutettu Kokoomuksen ryhmässä vajaat kaksi kautta 1961–1966 ja lyhyesti kaupunginhallituksen jäsen vuonna 1966, jolloin hän kuoli kesken kautensa. (Avautuu Libre Officella)Kuolleita (tilaajille) Helsingin Sanomat 29.7.1966, HS Aikakone. Viitattu 4.4.2018. Vesikansa oli reservin kapteeni ja osallistui talvi- ja jatkosotaan. Hän oli Herttoniemen kansallisseuran puheenjohtaja vuodesta 1960. Osmo Vesikansan puoliso oli Sirkka o.s. Clemént, joka myös oli aktiivisesti mukana partiotoiminnassa. Heidän poikansa on päätoimittaja Jyrki Vesikansa.Pauliina Grönholm: Vesikansan perheen partiopolku (tilaajille) Helsingin Sanomat 15.3.2010. Viitattu 4.4.2018. ==Teokset== * Kolkkajohtajan opas, Osmo Vesikansa. Helsinki: Suomen partiopoikajärjestö, 1943. (Suomen partiopoikajärjestön käsikirjoja 1) * Suuri leikkikirja: tuhat ja yksi erilaista leikkiä vanhoille ja nuorille, toim. Osmo Vesikansa. Helsinki: kustantaja tuntematon, 1949 – 3. p. Porvoo; Hki: WSOY, 1967; 4. p. 1986 nimellä Suuri suomalainen leikkikirja * Kolkkapojan kirja, Osmo Vesikansa; kuv. Heikki Castrén. Hämeenlinna: Karisto, 1952. (Suomen partiopoikajärjestön käsikirja; 10)– 2. korjattu p. Karisto 1957 (Suomen partiopoikajärjestön käsikirja; 10.). – 3., korj. p Karisto 1969 toim. Sirkka Vesikansa. Suomen partiopoikajärjestön käsikirja 10 * Hopearanta = Silversand = Silverstrand: 1958, toim. Osmo Vesikansa, Åke Romantschuk, Tapio Koivula. Helsinki: Suomen partiopoikajärjestö, 1958 * Suomen partioliike 1910–1960, historiaosan kirj. Osmo Vesikansa; toimituskunta: Mirja Huuhka ym., kääntänyt Paula Koho. WSOY, 1960 == Lähteet == Luokka:Suomalaiset partiolaiset Luokka:Helsingin kaupunginvaltuutetut Luokka:Kansallisen Kokoomuksen poliitikot Luokka:Vuonna 1917 syntyneet Luokka:Vuonna 1966 kuolleet
Katja Aakkula

Katja Aakkula on suomalainen laulaja ja laulunopettaja. Hän opettaa laulua Sibelius-Akatemiassa ja laulaa Hunajamelonit-yhtyeessä sekä KumKumMaa- lastenmusiikkiyhtyeessä. Hän esiintyi Helsingin kaupunginteatterin Hairspray- musikaalin pääosassa Tracy Turnbladina vuonna 2005. Hän on myös ääninäytellyt televisio-ohjelmissa, kuten Netflix-sarjassa Pentuakatemia sekä Muumilaakson tarinoiden uudemmassa jälkiäänityksessä. Lisäksi hän on antanut äänensä muun muassa Laa Laalle, Prinsessa Celestialle, Anniina Ballerinalle, Itse ilkimyksen Lucy Wildille, Tuhkimon Haltijatarkummille ja Trolls-elokuvan ilkeälle bergeniläiselle kokille. == Ääniroolit == == Lähteet == == Aiheesta muualla == * Luokka:Suomalaiset laulajat Luokka:Suomalaiset ääninäyttelijät Luokka:Suomalaiset opettajat Luokka:Syntymävuosi puuttuu Luokka:Elävät henkilöt
Karolina Blom

Karolina Blom on suomalainen ääninäyttelijä ja sairaalaklovni. Blom valittiin alkuvuodesta 2017 Muumilaakson tarinoita -animaatiosarjan uudessa MTV:n jälkiäänityksessä Pikku Myyn ääneksi; aiemmassa Yleisradion jälkiäänityksessä Pikku Myytä näytteli Elina Salo. Blom esitti Pikku Myytä myös vuonna 1996 Salon Teatterin Muumipappa ja meri -näytelmässäHenttonen, Veli-Matti: Salolainen Karolina Blom on uusi Pikku Myy, Salon Seudun Sanomat 9.2.2017. Viitattu 14.8.2017. Blom on näytellyt myös muutamissa Turun Linnateatterin ja Turun Uuden Teatterin tuotannoissa.Karoliina Blom, Ilona-esitystietokanta. Teatterin tiedotuskeskus. Viitattu 14.8.2017. Kesällä 2017 hän näyttelee Mustion linnan kesäteatterissa Lohjalla. Hän myös näytteli Milla Magiaa Ankronikkan uudessa dubbauksessa.Kesäteatteri , Mustion linna. Viitattu 14.8.2017. Vuonna 2005 Karolina Blom valittiin Salon Lasten laulukaupunki -tapahtuman toiminnanjohtajaksi. 2010-luvulla hän on toiminut sairaalaklovnina Turun yliopistollisessa keskussairaalassa.Klovnipäivä piristää sairaiden lasten arkea , Turkulainen 4.6.2013. Viitattu 14.8.2017. Blom on koulutukseltaan lastenkulttuuriin erikoistunut kulttuurituottaja ja ratsastuksenohjaaja. Hän harrastaa kouluratsastusta ja tekee alan opetustyötä.Palm, Päivi: Laulukaupunki sai uuden vetäjän , Turun Sanomat 17.12.2005. Viitattu 14.8.2017.Karolina Blom , Ratsastus- ja valmennuskeskus Teho. Viitattu 14.8.2017. == Dubbaukset == == Lähteet == Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
El Pintor

El Pintor on yhdysvaltalaisen rockyhtye Interpolin viides studioalbumi, joka julkaistiin syyskuussa 2014. Albumi ylsi Britannian albumilistalla parhaimmillaan sijalle 9. ja kotimaassaan Yhdysvaltain Billboard 200-listan sijalle 7. El Pintorilta julkaistiin singlenä viisi kappaletta. == Kappaleet == == Arvostelut == * Pitchfork: 5,9/10 * Rolling Stone: * Rumba: On tullut aika sammuttaa valo tunnelin päästä – Interpolin uutuus on kuolinisku kerran kukoistaneelle suhteelle Viitattu 5.9.2022. * Soundi: INTERPOL: El Pintor Viitattu 5.9.2022. == Lähteet == Luokka:Vuoden 2014 albumit Luokka:Interpolin albumit
Karfentratsoni-etyyli

Karfentratsoni-etyyli (C15H14N3Cl2O3F3) on triatsolonijohdannaisiin kuuluva heterosyklinen orgaaninen yhdiste. Yhdistettä voidaan käyttää maataloudessa rikkaruohomyrkkynä. == Ominaisuudet == Huoneenlämpötilassa karfentratsoni- etyyli on vaaleankellertävää kiteistä ainetta. Yhdiste on käytännöllisesti katsoen veteen liukenematonta, mutta liukenee esimerkiksi etanoliin, asetoniin, etyyliasetaattiin, dikloorimetaaniin ja heksaaniin. Karfentratsoni- etyyli on suhteellisen kapeakirjoinen herbisidi. Yhdiste aktivoituu valon vaikutuksesta ja sen herbisidinen mekanismi perustuu kasvien protoporfyrinogeenioksidaasientsyymin toiminnan estämiseen. Tämän seurauksena kasviin kertyy sille myrkyllisiä yhdisteitä, jotka vaurioittavat solukalvoja ja kasvi kuihtuu. Karfentratsoni-etyyli ei ole erityisen nisäkkäille, mutta on myrkyllistä vesieliöille kuten kaloille. WHO luokittelee yhdisteen lievästi haitalliseksi. == Valmistus ja käyttö == Karfentratsoni-etyyliä valmistetaan 4-(difluorimetyyli)-4,5-dihydro-3-metyyli-5-okso-1H-1,2,4-triatsolin ja etyyli-α,2,5-trikloori-4-fluoribentseenipropanoaatin välisellä reaktiolla emäksisissä olosuhteissa. Ainetta käytetään dispersiona muun muassa vehnä-, maissi- ja soijapapuviljelmillä. Tämän lisäksi sitä voidaan käyttää puuvillaviljelmillä lehtien kuihduttamiseen ennen sadonkorjuuta. Karfentratsoni-etyyli on hyväksytty käytettäväksi rikkaruohomyrkkynä muun muassa Euroopan unionin alueella, Yhdysvalloissa, Kanadassa ja Australiassa. == Lähteet == == Aiheesta muualla == *Toxin and Toxin Target Database (T3DB): Carfentrazone-ethyl *Kyoto Encyclopedia of Genes and Genomes (KEGG): Carfentrazone-ethyl Luokka:Kasvintorjunta-aineet
Lilli Loiri

Lilli Loiri (ent. Loiri-Seppä, s. 1973 Helsinki) on suomalainen kirjailija, laulujen sanoittaja ja mainonnan suunnittelija. Loiri julkaisi vuonna 2010 haastattelukirjan Selviämistarinoita, joissa eri alojen ihmiset – myös hän itse – käy läpi alkoholismista toipumista. Kirjaan haastateltuja henkilöitä ovat myös muun muassa kirjailija Monika Fagerholm, jalkapalloilija Atik Ismail sekä Lilli Loirin isä, graafinen muotoilija Pekka Loiri.Loiri-Seppä, Lilli , Elvis ry. Viitattu 14.8.2017.Säntti, Hanna: Toimitusjohtaja ojan pohjalla, Talouselämä 8.6.2011. Viitattu 14.8.2017.Kaitasuo, Pia: Oma tarina toisten tueksi, Kaleva 2.10.2010. Viitattu 14.8.2017. Vuonna 2014 kirjan pohjalta tehtiin näytelmä Suomen Kansallisteatteriin.Kohtaamisia vaietun asian äärellä . Helsinki This Week, syksy 2014. Viitattu 14.8.2017. Loiri on sanoittanut useita lauluja, joita ovat levyttäneet muun muassa Samuli Edelmann, Elias Kaskinen, Johanna Kurkela, Laura Närhi, Ressu Redford ja Virve Rosti.Lilli Loiri-Seppä, Discogs-levytystietokanta. Viitattu 14.8.2017. == Teoksia == *Selviämistarinoita, Gummerus 2010. ISBN 978-951-20-7722-9. *Koirankorjauskirja : Pertti Vilanderin ohjeet ongelmakoiran koulutukseen. Toim. Lilli Loiri-Seppä. Gummerus, 2012. ISBN 978-951-20-9031-0. == Lähteet == Luokka:Suomalaiset tietokirjailijat Luokka:Suomalaiset sanoittajat Luokka:Suomalaiset mainonnan suunnittelijat Luokka:Vuonna 1973 syntyneet Luokka:Elävät henkilöt
Pekka Sillanaukee

Pekka Sillanaukee (s. 1964 Tampere) on suomalainen terveysteknologiayrittäjä. Hän on toiminut hedelmöityshoitoklinikka Ovumia Oy:n johtotehtävissä vuodesta 2007. Sillanaukee valmistui orgaaniseksi kemistiksi 1989 ja väitteli filosofian tohtoriksi 1992. Hänet nimitettiin lääketieteellisen biokemian dosentiksi Tampereen yliopiston lääketieteelliseen tiedekuntaan 1993. Sillanaukee on ollut osajulkaisijana noin 120 tieteellisessä alkuperäisartikkelissa, katsauksessa tai yhteenvedossa. Hänen tieteellinen työnsä on käsitellyt mm. kliinistä ja lääketieteellistä biokemiaa, alkoholi-, aivo- ja sydänsairauksia sekä laboratoriodiagnostisten testien ja prosessien kehittämistä. Hänellä on myös neljä kansainvälistä patenttia. Sillanaukee on työskennellyt tutkijana Tampereen yliopistossa ja yliopistollisessa sairaalassa sekä kliinisenä tutkijana Alkon tutkimuslaboratorioissa 1987–1993. Tämän jälkeen hän on toiminut johtajana ja liiketoimintadivisioonan jäsenenä Pharmacia & Upjohn Inc:ssä (nykyisin osa Pfizer Inc konsernia) 1994–1999, toimitusjohtajana FIT Biotech Oyj:ssä 1999–2004, yrittäjänä ja toimitusjohtajana Ovumia Oy:ssä, toimitusjohtana Tutor Invest Oy sekä hallituksen jäsenenä tai puheenjohtajana mm. Innokas yhtymä Oy:ssä, Bioretec Oy:ssä, Nordic Senior Services Oy:ssä, Paavolankoti Oy:ssä, OS-Service Oy:ssä ja ESO-International AS:ssä. Sillanaukee on vuodesta 2014 keskittynyt hedelmöityshoitomenetelmien ja -teknologian kehittämiseen sekä Ovumian liiketoiminnan laajentamiseen. == Koulutus == FK, Jyväskylän yliopisto, matemaattisluonnontieteellinen tiedekunta, kemian ja solubiologian laitokset, 1989. FT, Tampereen yliopisto, lääketieteellinen tiedekunta, biolääketieteen laitos, 1992 Lääketieteellisen biokemian dosentti, Tampereen yliopisto, Lääketieteellinen tiedekunta, 1993. Dosentin pätevyys Karoliininen Instituutti, Tukholma, 1998. Liikkeenjohtamisen opinnot Helsingin kauppakorkeakoulussa 1993-1994, Tukholman kauppakorkeakoulussa 1995-1998, Lontoon kauppakorkeakoulussa 1998-1999 ja Aalto yliopistossa 2011. == Patentit == # Use of sialic acid determination for determining alcohol consumption., # An improved method for diagnosing alcohol abuse. # Immunoassay and Kit for IgA Antibodies Specific for Acetaldehyde Adducts. , # Immunochemical methods. == Lähteet == Luokka:suomalaiset yritysjohtajat Luokka:vuonna 1964 syntyneet Luokka:Elävät henkilöt